Прапануем тваёй увазе традыцыйныя смыковыя найгрышы, запісаныя ў 1984 годзе ад вясковага скрыпача з Іванаўскага раёна. Арыгінальнасьць, разнастайнасць і ўзровень выканання танцавальных мелодый не пакідае ніякага сумневу ў надзвычайнай прыроднай адоранасці музыканта і выразнай культурнай самабытнасці гэтага заходне-палескага рэгіёну. Таму, спадзяемся, выданне будзе карысным і прыемным для ўсіх, хто любіць традыцыйную музыку, вывучае або імкнецца аднаўляць яе. Матэрыялы ласкава прадастаўленыя збіральнікам — Мікалаем Аляксеевічам Козенкам.